greek_downloads/Οικονομική Έκθεση ALPHA TRUST Α.Ε.Δ.Α.Κ.Ο.Ε.Ε. (2023,Εξαμηνιαία,Μητρική-Ενοποιημένη)/images/page_11.png
11 
 
 
Β. Μεταγενέστερα γεγονότα 
 
Την 1η Σεπτεμβρίου 2023 καταχωρήθηκε στο Γ.Ε.Μ.Η με κωδικό αριθμό καταχώρησης (ΚΑΚ) 3746921, η υπ’ 
αριθ. πρωτ. 3026135 ΑΠ/1-9-2023 Απόφαση του Υπουργείου Ανάπτυξης, με την οποία εγκρίθηκε η συγχώνευση 
της Εταιρείας με την κατά 100% θυγατρική της εταιρεία με την επωνυμία «Alpha Trust Ελληνική Γη 
Μονοπρόσωπη Ανώνυμη Κτηματική Εταιρεία» δια απορροφήσεως αυτής από την Εταιρεία. 
 
Με την από 07.09.2023 συνεδρίαση του Διοικητικού Συμβουλίου της Εταιρείας αποφασίστηκε η έναρξη 
εργασιών διάσπασης της Εταιρείας δι’ αποσχίσεως του κλάδου της διαχείρισης αμοιβαίων κεφαλαίων και 
οργανισμών εναλλακτικών επενδύσεων καθώς και της παροχής επενδυτικών υπηρεσιών διαχείρισης 
χαρτοφυλακίου, συμβουλών και λήψης και διαβίβασης εντολών, με ίδρυση νέας εταιρείας.  
 
Γ. Προοπτικές για το Δεύτερο εξάμηνο του 2023 
Εν μέσω υψηλής αβεβαιότητας για την παγκόσμια οικονομία, το Διεθνές Νομισματικό Ταμείο βελτιώνει την 
πρόβλεψή του για την ανάπτυξη της ελληνικής οικονομίας για το 2023, ενώ αντίθετα, «ανεβάζει» τον πήχη του 
φετινού πληθωρισμού, αλλά και του ελλείμματος στο ισοζύγιο τρεχουσών συναλλαγών.  
Ειδικότερα, στην έκθεση του Ταμείου, προβλέπεται ότι η άνοδος του ελληνικού ΑΕΠ για το 2023 θα φτάσει το 
2,6%, από 5,9% το 2022. Αξίζει να σημειωθεί ότι η προηγούμενη πρόβλεψη του Ταμείου (Οκτώβριος 2022) 
έκανε λόγο για 5,2% για πέρυσι και 1,8% για φέτος, ενώ η κυβέρνηση έχει ανεβάσει την πρόβλεψή της στο 2,3% 
για φέτος από 1,8% στον προϋπολογισμό. Συνεπώς, το Ταμείο βλέπει μεγαλύτερη άνοδο του ελληνικού ΑΕΠ σε 
σχέση με την κυβέρνηση. Παράλληλα, το ΔΝΤ προβλέπει μικρή αποκλιμάκωση της αύξησης του ΑΕΠ το 2024 
στο 1,5%.  
Αναφορικά με το ζήτημα του πληθωρισμού, το ΔΝΤ προβλέπει πτώση από το 9,3% το 2022 στο 4% για το 2023. 
Αξίζει να σημειωθεί ότι οι προβλέψεις του περασμένου Οκτωβρίου ανέφεραν ποσοστά 9,2% και 3,2% 
αντίστοιχα, κάτι το οποίο δείχνει μια μικρή χειροτέρευση για το 2023. Υπενθυμίζεται ότι η ελληνική κυβέρνηση 
έχει αναθεωρήσει την εκτίμησή της για την άνοδο του Γενικού Δείκτη Τιμών Καταναλωτή στο 4,5% για το 2023. 
Παράλληλα, το Ταμείο βλέπει πληθωρισμό της τάξης του 2,9% για το 2024, ήτοι πάνω από το όριο του 2% που 
θέτει η ΕΚΤ για τον πληθωρισμό της ευρωζώνης, κάτι που σημαίνει ότι η ακρίβεια θα συνεχιστεί και την επόμενη 
χρονιά, αν και με μειωμένο ρυθμό.  
Σε ότι αφορά την ανεργία η πρόβλεψη  από το ΔΝΤ για το 2023 είναι για 11,2% με μείωση το 2024 σε 10,4%. 
 
Σε ότι αφορά την Εταιρεία για το δεύτερο εξάμηνο του 2023: 
➢ Στα έσοδα από τη διαχείριση Αμοιβαίων Κεφαλαίων και από την διαχείριση χαρτοφυλακίων πελατών, 
δεν αναμένεται σημαντική μεταβολή. Ωστόσο, διακύμανση της αγοράς που μεταβάλει την αξία του 
ενεργητικού των Αμοιβαίων Κεφαλαίων ή των χαρτοφυλακίων υπό διαχείριση, επηρεάζει τα έσοδα 
διαχείρισης αλλά και τις μεταβλητές αμοιβές που εξαρτώνται από την απόδοση των χαρτοφυλακίων. 
➢ Παράμετροι κόστους όπως τα μεταβλητά έξοδα (επιστροφές προμηθειών σε Δίκτυα/συνεργάτες) δεν 
αναμένεται να παρουσιάσουν σημαντική μεταβολή, καθώς η κατηγορία αυτή εξόδων είναι 
συνδεδεμένη με τα έσοδα της Εταιρείας.
<div>
<p>Β. Μεταγενέστερα γεγονότα</p>
<p>Την 1η Σεπτεμβρίου 2023 καταχωρήθηκε στο Γ.Ε.Μ.Η με κωδικό αριθμό καταχώρησης (ΚΑΚ) 3746921, η υπ’</p>
<p>αριθ. πρωτ. 3026135 ΑΠ/1-9-2023 Απόφαση του Υπουργείου Ανάπτυξης, με την οποία εγκρίθηκε η συγχώνευση</p>
<p>της Εταιρείας με την κατά 100% θυγατρική της εταιρεία με την επωνυμία «Alpha Trust Ελληνική Γη</p>
<p>Μονοπρόσωπη Ανώνυμη Κτηματική Εταιρεία» δια απορροφήσεως αυτής από την Εταιρεία.</p>
<p>Με την από 07.09.2023 συνεδρίαση του Διοικητικού Συμβουλίου της Εταιρείας αποφασίστηκε η έναρξη</p>
<p>εργασιών διάσπασης της Εταιρείας δι’ αποσχίσεως του κλάδου της διαχείρισης αμοιβαίων κεφαλαίων και</p>
<p>οργανισμών εναλλακτικών επενδύσεων καθώς και της παροχής επενδυτικών υπηρεσιών διαχείρισης</p>
<p>χαρτοφυλακίου, συμβουλών και λήψης και διαβίβασης εντολών, με ίδρυση νέας εταιρείας.</p>
<p>Γ. Προοπτικές για το Δεύτερο εξάμηνο του 2023</p>
<p>Εν μέσω υψηλής αβεβαιότητας για την παγκόσμια οικονομία, το Διεθνές Νομισματικό Ταμείο βελτιώνει την</p>
<p>πρόβλεψή του για την ανάπτυξη της ελληνικής οικονομίας για το 2023, ενώ αντίθετα, «ανεβάζει» τον πήχη του</p>
<p>φετινού πληθωρισμού, αλλά και του ελλείμματος στο ισοζύγιο τρεχουσών συναλλαγών.</p>
<p>Ειδικότερα, στην έκθεση του Ταμείου, προβλέπεται ότι η άνοδος του ελληνικού ΑΕΠ για το 2023 θα φτάσει το</p>
<p>2,6%, από 5,9% το 2022. Αξίζει να σημειωθεί ότι η προηγούμενη πρόβλεψη του Ταμείου (Οκτώβριος 2022)</p>
<p>έκανε λόγο για 5,2% για πέρυσι και 1,8% για φέτος, ενώ η κυβέρνηση έχει ανεβάσει την πρόβλεψή της στο 2,3%</p>
<p>για φέτος από 1,8% στον προϋπολογισμό. Συνεπώς, το Ταμείο βλέπει μεγαλύτερη άνοδο του ελληνικού ΑΕΠ σε</p>
<p>σχέση με την κυβέρνηση. Παράλληλα, το ΔΝΤ προβλέπει μικρή αποκλιμάκωση της αύξησης του ΑΕΠ το 2024</p>
<p>στο 1,5%.</p>
<p>Αναφορικά με το ζήτημα του πληθωρισμού, το ΔΝΤ προβλέπει πτώση από το 9,3% το 2022 στο 4% για το 2023.</p>
<p>Αξίζει να σημειωθεί ότι οι προβλέψεις του περασμένου Οκτωβρίου ανέφεραν ποσοστά 9,2% και 3,2%</p>
<p>αντίστοιχα, κάτι το οποίο δείχνει μια μικρή χειροτέρευση για το 2023. Υπενθυμίζεται ότι η ελληνική κυβέρνηση</p>
<p>έχει αναθεωρήσει την εκτίμησή της για την άνοδο του Γενικού Δείκτη Τιμών Καταναλωτή στο 4,5% για το 2023.</p>
<p>Παράλληλα, το Ταμείο βλέπει πληθωρισμό της τάξης του 2,9% για το 2024, ήτοι πάνω από το όριο του 2% που</p>
<p>θέτει η ΕΚΤ για τον πληθωρισμό της ευρωζώνης, κάτι που σημαίνει ότι η ακρίβεια θα συνεχιστεί και την επόμενη</p>
<p>χρονιά, αν και με μειωμένο ρυθμό.</p>
<p>Σε ότι αφορά την ανεργία η πρόβλεψη  από το ΔΝΤ για το 2023 είναι για 11,2% με μείωση το 2024 σε 10,4%.</p>
<p>Σε ότι αφορά την Εταιρεία για το δεύτερο εξάμηνο του 2023:</p>
<p>➢ Στα έσοδα από τη διαχείριση Αμοιβαίων Κεφαλαίων και από την διαχείριση χαρτοφυλακίων πελατών,</p>
<p>δεν αναμένεται σημαντική μεταβολή. Ωστόσο, διακύμανση της αγοράς που μεταβάλει την αξία του</p>
<p>ενεργητικού των Αμοιβαίων Κεφαλαίων ή των χαρτοφυλακίων υπό διαχείριση, επηρεάζει τα έσοδα</p>
<p>διαχείρισης αλλά και τις μεταβλητές αμοιβές που εξαρτώνται από την απόδοση των χαρτοφυλακίων.</p>
<p>➢ Παράμετροι κόστους όπως τα μεταβλητά έξοδα (επιστροφές προμηθειών σε Δίκτυα/συνεργάτες) δεν</p>
<p>αναμένεται να παρουσιάσουν σημαντική μεταβολή, καθώς η κατηγορία αυτή εξόδων είναι</p>
<p>συνδεδεμένη με τα έσοδα της Εταιρείας.</p>
</div>